येँ (नेपालभाषा टाइम्स) - विश्वकप २०२२ या छनोट कासा म्हितेगु निंतिं बन्द प्रशिक्षणय् तयातःगु राष्ट्रिय टोली पाखें १४ म्ह कासामितय्त चिइकूगु दु । अखिल नेपाल फुटबल संघ (एन्फा) प्रारम्भिक चरणय्दु थ्याःपिं ५८ म्ह कासामि मध्ये १४ म्हेसित चिइकाः ४४ म्ह कासामि ल्यःगु दु । बन्द प्रशिक्षणपाखें बिमल घर्तीमगर, राजिव लोप्चन, विमल राना, सुमन अर्याल, अमित तामाङ, देव लिम्बु, रन्दिप पौडेल, दिपेश आलेमगर, जय गुरुङ, नितिन थापा, रजत तिवारी, राजेश परियार, प्रिजन तामाब व रेजिन सुब्बायात लिकाःगु खः । बिमल घर्तिमगर धाःसा चोटया कारणं प्रशिक्षण पिने लाःगु खः । प्रशिक्षणया झ्वलय् गम्भीर घाःपाः जुइवं घर्तीमगरया उपचार कतारय्जु याच्वंगु दु ।
